GRAND ออกหุ้นกู้วงเงิน 3.5 พันลบ. ชูดบ.สูง 7.25% ขายสถาบัน-รายใหญ่ 5-7 ก.ค.
GRAND ออกหุ้นกู้ อายุ 1 ปี 9 เดือน วงเงิน 3.5 พันลบ. ชูดบ.สูง 7.25% ขายสถาบัน-รายใหญ่ 5-7 ก.ค.นี้ นำเงินชำระหนี้-หมุนเวียนกิจการ
GRAND ออกหุ้นกู้ อายุ 1 ปี 9 เดือน วงเงิน 3.5 พันลบ. ชูดบ.สูง 7.25% ขายสถาบัน-รายใหญ่ 5-7 ก.ค.นี้ นำเงินชำระหนี้-หมุนเวียนกิจการ
1 มิ.ย. 2565

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด(มหาชน) หรือ GRAND ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันมูลค่าไม่เกิน 3,500 ล้านบาท อายุ 1 ปี 9 เดือน ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอน มีอัตราดอกเบี้ยคงที่ร้อยละ 7.25 ต่อปี จ่ายดอกเบี้ยทุก 3 เดือนตลอดอายุหุ้นกู้ฃ โดยเสนอขายให้ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 5-7 ก.ค.65 ผ่าน บล.เคทีบีเอสที บล.กรุงไทย เอ็กซ์สปริง บล.เคจีไอ (ประเทศไทย)  และ บล.สยามเวลธ์
โดยบริษัท ทริสเรทติ้ง จำกัด จัดอันดับความน่าเชื่อถือที่ระดับ “BB-” แนวโน้มอันดับเครดิต”Negative” เมื่อวันที่ 8 เม.ย.6 สำหรับหลักประกัน ได้แก่ ที่ดินและสิ่งปลูกสร้างในโครงการโรงแรมไฮแอทรีเจนซี่ กรุงเทพฯ สุขุมวิท จำนวน 2 แปลง เนื้อที่ 3-1-27.50 ไร่ มูลค่าประเมิน 4,184 ล้านบาท
ทั้งนี้ บริษัทมีวัตถุประสงค์จะนำเงินที่ได้มาใช้ชำระคืนหนี้สถาบันการเงิน 1,302.70 ล้านบาท , ชำระคืนหุ้นกู้ที่จะครบกำหนดไถ่ถอนในเดือน ต.ค.65 จำนวน 1,402.20 ล้านบาท และที่เหลือ 795.10 ล้านบาทใช้ลงทุนพัฒนาโครงการอสังหาริมทรัพย์ และ/หรือใช้เป็นเงินทุนหมุนเวียน